Bodring va pomidorni tuzlash - B isaboyev, Z. Sh. Sapayeva, Z. J. G'Ulomova oziq-ovqat texnologiyasi asoslari o'zbekiston...

|
B isaboyev, Z. Sh. Sapayeva, Z. J. G'Ulomova oziq-ovqat texnologiyasi asoslari o'zbekiston Respublikasi Oliy va o'rta maxsus ta’lim vazir/igi tomonidan 5541100 «Oziq-ovqat texnologiyasi»
|
bet | 165/231 | Sana | 13.02.2024 | Hajmi | 1,23 Mb. | | #155970 |
Bog'liq Sapayeva, Z. J. G\'Ulomova oziq-ovqat texnologiyasi asoslari-fayllar.orgBodring va pomidorni tuzlash. Bodring va pomidorni tuzlash karamni tuzlashdan deyarli farq qilmaydi.
Bodring tuzlash uchun to‘g‘ri shakldagi, shikastlanmagan, iloji boisa bir xil yiriklikdagi barra bodring tanlab olinadi. Bodring biroz soiigan boisa, tuzlashdan oldin 4-5 soat sovuq suvga solib qo‘yiladi.
Tuzlangan pomidor mevalari ham saralab olinadi.
Bodringni tuzlashdan ilgari uzunligiga qarab ajratiladi: 1-guruhga 3-5 sm, 2-guruhga 5-7 sm, 3-guruhga 7-9 sm va 4-guruhga 12 sm gacha bodringlar ajratiladi va ular alohida tuzlanadi.
Bodring tuzlashda turli xil ko‘rsatmalardan foydalaniladi. Ularda 3-4% gacha ukrop, 0,25-0,6% gacha sarimsoq, 0,1-0,15% gacha achchiq qalampir, 0,5-0,8% gacha xren boiishi kerak. Shu bilan birga dub bargi, petrushka, smorodina bargi, selderey ham solinishi mumkin.
Pomidorni tuzlashda sarimsoq miqdori 0,3-0,4%, ukrop 1,5-2,5%, xren juda kam miqdorda (0,3-0,6%) ishlatiladi. Shuningdek, achchiq qalampir (0,1-0,15%), qorag‘at bargi (1-2,5%) va boshqa ziravorlar ishlatiladi.
Bodring, pomidor, ziravor va idishlar (shisha banka, bochka va boshqalar) yaxshilab yuviladi. Ularni tuzlashdan avval tuzli suv tayyorlanadi. Buning uchun 100 I ichimlik suviga 6 kg tuz solib eritiladi.
Idishning tubiga tayyorlangan ziravorning uchdan bir qismi, keyin pomidor yoki bodring, ustidan esa ziravorning hammasi solinadi. Idishga 292
bodring yoki pomidorni bir yo‘la solishdan ko‘ra terib joylashtirgan ma’qul. Sabzavotlar kamroq zichlangan bo'lsa, ancha sho‘r bo‘lib tuzlanadi. Idishga eng oxirida tuzli suv quyiladi, sabzavotlar yuzaga qalqib chiqmasligi uchun ustiga toza mato yozib, yog‘och qopqoq bilan berkitiladi va yuk bilan bostiriladi.
Oradan 40-50 kun o‘tgach tuzlangan bodring yoki pomidor iste’mol qilishga tayyor bo‘ladi. Tuzlangan sabzavotlar saqlanadigan xona harorati 0°C dan 3°C gacha bo'lishi kerak. Tuzlangan sabzavotlarni saqlash paytida uning yuzida mog‘or paydo bo'lsa, darhol olib tashlash lozim, ustiga yopilgan mato, qopqoq va bochka devorlari issiq suv bilan yaxshilab yuviladi. Idishdagi tuzlangan sabzavotlar yuzida mog'or paydo bo'lmasligi uchun ustiga biroz xantal kukuni sepib qo'yish tavsiya etiladi.
Tuzli eritmadagi tuzning konsentratsiyasi sabzavotlarning katta-kichikligiga, pishganligiga va tuzlangan sabzavotlarni saqlash sharoitiga bog'liq. Kichik o'lchamdagi bodringlarni tuzlashda tuzning konsentratsiyasi 6%, o'rta o'lchamli bodringlar uchun 7%, katta bodringlar uchun 8 % ga oshiriladi.
Tayyor tuzlangan bodring suvida tuzning miqdori 2,5-3,5%, kislotalilik (sut kislotasi hisobida) 0,6-1,2% bo'lishi kerak. Bunda birinchi navli tuzlangan bodringda ichi bo'sh bodring 3 % gacha, ikkinchi navda esa 10% gacha ruxsat etiladi.
Tuzlangan pomidor suvida tuzning miqdori 2,0-3,5%, kislotalilik
8-1,2% bo'lishi mumkin.
Tuzli suv tiniq, zilol, bodringlar esa qattiq va karsillaydigan, pomidor esa yumshoq, yorilmagan bo'lishi kerak. Bundan tashqari tarvuz, qalampir va olma ham tuzlanadi.
|
|
Bosh sahifa
Aloqalar
Bosh sahifa
B isaboyev, Z. Sh. Sapayeva, Z. J. G'Ulomova oziq-ovqat texnologiyasi asoslari o'zbekiston Respublikasi Oliy va o'rta maxsus ta’lim vazir/igi tomonidan 5541100 «Oziq-ovqat texnologiyasi»
|